
ĮREGISTRUOTA

JURIDINIŲ ASMENŲ REGISTRE

2005 m. gruodžio 16 d.

VIEŠOSIOS ĮSTAIGOS „SMALSIEJI PABIRUČIAI“ 

ĮSTATAI

I. BENDROSIOS NUOSTATOS

1. Viešoji įstaiga „Smalsieji pabiručiai“ (toliau – Įstaiga) yra pelno nesiekiantis ribotos 

civilinės atsakomybės viešasis juridinis asmuo, kurio tikslas – tenkinti viešuosius interesus vykdant visuomenei naudingą veiklą. Ji veikia vadovaudamasi įstatais, Lietuvos Respublikos Civiliniu kodeksu, Viešųjų įstaigų ir kitais įstatymais bei teisės aktais. 

2. Įstaigos pavadinimas – viešoji įstaiga „Smalsieji pabiručiai“.

3. Įstaigos buveinės adresas – Vilniaus g. 17-17 Šiauliai.

4. Teisinė forma – viešoji įstaiga. 

5. Įstaiga turi sąskaitas Lietuvos Respublikoje ir kitose valstybėse įregistruotose banko 

įstaigose ir bent vieną antspaudą. 

6. Įstaigos finansiniais metais laikomi kalendoriniai metai.

7. Įstaiga įsteigta neribotam laikui.

II. VEIKLOS TIKSLAI, SRITYS IR ŪKINĖS VEIKLOS RŪŠYS

8. Įstaigos veiklos tikslas yra tenkinti viešuosius interesus vykdant visuomenei naudingą 

veiklą. 

9. Įstaigos veiklos sritis yra švietimas. 

10. Įstaigos veiklos rūšys yra šios: ikimokyklinis ugdymas (kodas 80.10.10), pradinis mokymas 

(kodas 80.10.30), papildomas mokymas (kodas 80.42.40).

11. Panaudodama savo turimus ir valdomus medžiaginius, finansinius ir žmogiškuosius 

išteklius, Įstaiga gali organizuoti bei vykdyti ir kitą ūkinę komercinę veiklą, neprieštaraujančią Lietuvos Respublikos įstatymams, šiems Įstatams bei visuotinių dalininkų susirinkimų (jeigu dalininkas vienas – savininko) sprendimams. Licencijuojamą arba nustatyta tvarka vykdomą veiklą Įstaiga gali vykdyti tik gavusi atitinkamą licenciją arba leidimą. 

III. DALININKAI IR KAPITALAS

12. Įstaigos dalininkas yra fizinis ar juridinis asmuo, kuris Viešųjų įstaigų įstatymo ir Įstatų 

nustatyta tvarka yra perdavęs Įstaigai įnašą ir turi Viešųjų įstaigų ir Įstatų nustatytas dalininko teises, taip pat asmuo, kuriam dalininko teisės yra perleistos įstatymų nustatyta tvarka. 

13. Įstaigos steigėjai, Viešųjų įstaigų įstatymo ir Įstatų nustatyta tvarka, perdavę Įstaigai įnašą, 

tampa jos dalininkais. 

14. Jeigu Įstaigos dalininkas yra vienas asmuo, jis vadinamas Įstaigos savininku. Viešųjų įstaigų  

įstatymo nuostatos, kurios taikomos dalininkams, taikomos ir savininkui.  

15. Įstaigos dalininkas turi teisę gauti likviduojamos Įstaigos turto dalį Viešųjų įstaigų įstatymo 

17 straipsnio 9 dalyje nustatyta tvarka. 

16. Įstaigos dalininkas turi šias neturtines teises:

16.1. dalyvauti ir balsuoti Įstaigos visuotiniuose dalininkų susirinkimuose;

16.2. susipažinti su Įstaigos dokumentais ir gauti Įstaigos turimą informaciją apie jos veiklą;

16.3. kreiptis į teismą su ieškiniu prašydamas panaikinti Įstaigos visuotinio dalininkų 

susirinkimo ir kitų Įstaigos organų sprendimus, taip pat pripažinti negaliojančiais valdymo organų sudarytus sandorius, jeigu jie prieštarauja imperatyviosioms įstatymų normoms, Įstaigos įstatams arba protingumo ar sąžiningumo principams;

16.4. kreiptis į teismą su ieškiniu prašydamas uždrausti Įstaigos valdymo organams ateityje 

sudaryti sandorius, prieštaraujančius Įstaigos veiklos tikslams ar pažeidžiančius Įstaigos valdymo organo kompetenciją;

16.5. kitas įstatymuose nustatytas neturtines teises. 

17. Įstaigos dalininkas turi teisę įstatymų nustatyta tvarka perleisti kitiems asmenims dalininko 

teises, išskyrus atvejus, kai dalininkas yra valstybė ar savivaldybė. 

18. Nauji dalininkai jų prašymu į Įstaigą priimami visuotinio dalininkų susirinkimo sprendimu 

didinant dalininkų kapitalą Įstaigoje dalyvaujant 2/3 narių 2/3 dalyvaujančių balsų dauguma. Priimdamas sprendimą dėl naujo dalininko priėmimo, susirinkimas nustato jo įnašo dydį, sudėtį ir perdavimo Įstaigai terminą bei šio dalininko balsų skaičių visuotiniame dalininkų susirinkime. 

19. Dalininku tampama įnešus įnašą. 

20. Pirmenybę įsigyti visą parduodamą ar kitaip perleidžiamą Įstaigos dalį turi esami Įstaigos 

dalininkai. Įstaigos vadovas, per 5 dienas nuo dalininko pranešimo raštu apie ketinimą parduoti ar kitaip perleisti dalį gavimo dienos, privalo kiekvienam Įstaigos dalininkui pranešti pasirašytinai arba išsiųsti registruotu laišku pranešimą, nurodydamas terminą, per kurį dalininkas gali pranešti Įstaigai apie pageidavimą pirkti parduodamą ar kitaip įsigyti perleidžiamą dalį. Terminas negali būti trumpesnis nei 14 dienų ir ilgesnis nei 30 dienų nuo pranešimo ar laiško išsiuntimo dienos. Per 45 dienas nuo dalininko pranešimo gavimo dienos Įstaigos vadovas dalininkui turi pranešti apie kitų dalininkų pageidavimą pirkti ar kitaip įsigyti jo parduodamą ar kitaip perleidžiamą dalį. 

          Jei vienas ar keli Įstaigos dalininkai pareiškė pageidavimą pirkti ar kitaip įsigyti dalininko parduodamą ar kitaip perleidžiamą Įstaigos dalį, dalininkas šią dalį privalo parduoti ar kitaip perleisti pageidavimą pareiškusiems dalininkams (vienam iš jų ar keliems), o pageidavimą pareiškęs dalininkas (dalininkai) visą dalį už kainą, ne mažesnę, nei buvo nurodyta pranešime, privalo nupirkti  apmokant ne vėliau kaip per 3 mėnesius nuo pranešimo apie ketinimą parduoti dalį pateikimo Įstaigos vadovui dienos arba išpildyti perleidimo sąlygas ne vėliau kaip per 3 mėn. nuo pranešimo apie ketinimą perleisti dalį dienos, jei su dalį parduodančiu ar kitaip perleidžiančiu dalininku nesutariama kitaip. 

21. Jei siūlomų parduoti ar kitaip perleisti dalių paklausa viršija jų pasiūlą, pageidaujantiems 

įsigyti minėtas dalis jos skirstomos proporcingai dalininkams priklausančių dalių vertei. 

22. Jeigu dalininkai nepageidauja pirkti ar kitaip įsigyti siūlomos parduoti ar kitaip įsigyti 

dalies, dalininkas įgyja teisę savo nuožiūra parduoti ar kitaip perleisti dalį už kainą, ne mažesnę, nei buvo nurodyta jo pranešime apie ketinimą parduoti dalį arba perleisti tomis pačiomis sąlygomis, kurios buvo nurodytos pranešime apie dalies perleidimą. 

23. Įstaigos dalininkų kapitalas yra lygus dalininkų įnašų vertei. Įstaigos dalininkai ir jų įnašų 

vertė yra įrašomi Įstaigos dokumentuose, o dalininkui išduodamas jo įnašų vertę patvirtinantis dokumentas. Jeigu dalininkas papildomai perduoda Įstaigai įnašus, parduoda are kitaip perleidžia dalininko teises kitam asmeniui, turi būti atitinkamai pakeičiami įrašai Įstaigos dokumentuose ir pakeičiami įnašų vertę patvirtinantys dokumentai. 

24. Dalininkų įnašai gali būti pinigai, taip pat pagal Turto ir verslo vertinimo pagrindų  įstatymą 

įvertintas materialusis ir nematerialusis turtas. Turto vertinimas atliekamas  asmens, pageidaujančio tapti dalininku, lėšomis. Įnašas perduodamas surašant įnašo perdavimo – priėmimo aktą. 

25.  Dalininkų kapitalas gali būti didinamas tik dalininkų įnašais.

26.  Įstaigos nuosavą kapitalą sudaro:

26.1. dalininkų kapitalas;

26.2. pelnas (nuostolis);

26.3. perkainojimo rezervas;

26.4. kiti rezervai;

26.5. negrąžintinai gautos lėšos;

26.6. paramos lėšos;

26.7. kitos lėšos.

27.    Įstaiga lėšas, gautas kaip paramą, taip pat kitas negrąžintinai gautas lėšas naudoja jas 

perdavusio asmens nurodytiems (jei perduodamas šias lėšas asmuo davė tokius nurodymus) tikslams. Įstaiga tokias lėšas privalo laikyti atskiroje sąskaitoje ir sudaryti išlaidų sąmatą, jei tai numatyta teisės aktuose arba lėšas perdavęs asmuo to reikalauja. Įstaiga negali priimti lėšų, jei jas perduodantis asmuo nurodo šias lėšas naudoti kitiems tikslams, negu nustatyta Įstaigos įstatuose. 

28.   Įstaiga yra labdaros teikėja.

IV. VISUOTINIS DALININKŲ SUSIRINKIMAS

29. Visuotinis dalininkų susirinkimas:

29.1.  keičia Įstaigos įstatus; Įstaigos įstatų keitimo iniciatyvos teisę turi dalininkai ir įstaigos 

vadovas; pakeistus Įstaigos įstatus pasirašo visuotinio dalininkų susirinkimo, priėmusio sprendimą pakeisti įstatus, įgaliotas asmuo;

29.2.   nustato paslaugų, darbų bei produkcijos kainas ir tarifus ar jų nustatymo taisykles;

29.3.   skiria ir atleidžia Įstaigos vadovą, nustato jo darbo sutarties sąlygas;

29.4.   tvirtina metinę finansinę atskaitomybę;

29.5.   nustato informaciją, kuri pateikiama visuomenei apie Įstaigos veiklą;

29.6.   priima sprendimą dėl Įstaigai nuosavybės teise priklausančio ilgalaikio turto perleidimo, 

nuomos, perdavimo pagal panaudos sutartį ar įkeitimo;

29.7.   priima sprendimą dėl Įstaigos reorganizavimo ir reorganizavimo sąlygų tvirtinimo;

29.8.   priima sprendimą pertvarkyti Įstaigą;

29.9.   priima sprendimą likviduoti Įstaigą ar atšaukti jos likvidavimą;

29.10. skiria ir atleidžia likvidatorių, kai šio Viešųjų įmonių statymo nustatytais atvejais 

sprendimą likviduoti Įstaigą priima visuotinis dalininkų susirinkimas;

29.11. nustato Įstaigos vidaus kontrolės tvarką;

29.12. priima sprendimą dėl Įstaigos audito ir renka audito įmonę;

29.13. sudaro, keičia, naudoja ir panaikina rezervus;

29.14. sprendžia kitus Viešųjų įstaigų įstatyme ir Įstaigos įstatuose visuotinio dalininkų

susirinkimo kompetencijai priskirtus klausimus. 

30. Nurodyti 29.7, 29.8, 29.9 punktuose visuotinio dalininkų susirinkimo sprendimai priimami 

kvalifikuota balsų dauguma. Ji negali būti mažesnė kaip 2/3 visų susirinkime dalyvaujančių dalininkų balsų. 

31. Visuotiniame dalininkų susirinkime sprendžiamojo balso teisę turi visi Įstaigos dalininkai. 

Kiekvienas dalininkas visuotiniame dalininkų susirinkime turi vieną balsą. Įstaigos vadovas ir kitų organų nariai, jeigu jie nėra dalininkai, gali dalyvauti visuotiniame dalininkų susirinkime be balso teisės. Visuotiniame dalininkų susirinkime dalininkų pritarimu gali dalyvauti ir kiti asmenys. 

32. Visuotinis dalininkų susirinkimas šaukiamas V šių įstatų skyriuje nustatyta tvarka. 

33. Kasmet per keturis mėnesius nuo Įstaigos finansinių metų pabaigos turi įvykti eilinis 

visuotinis dalininkų susirinkimas. Įstaigos vadovas eiliniam visuotiniam dalininkų susirinkimui privalo pateikti įstaigos metinę finansinę atskaitomybę ir praėjusių finansinių metų Įstaigos veiklos ataskaitą. 

34.  Įstaigos visuotinis dalininkų susirinkimas gali būti šaukiamas teismo sprendimu, jei jis

nebuvo sušauktas šio Įstatymo ir Įstaigos įstatų nustatyta tvarka ir dėl to į teismą kreipėsi Įstaigos dalininkas ar organo narys. 

35.  Visuotiniai dalininkų susirinkimai turi būti protokoluojami.

36.  Įstaigos savininko raštiški sprendimai prilyginami visuotinio dalininkų susirinkimo 

sprendimams. 

37.  Kolegialus valdymo organas nesudaromas. 

V. VISUOTINIO DALININKŲ SUSIRINKIMO SUŠAUKIMAS

38. Eilinį visuotinį dalininkų susirinkimą Įstaigos vadovas privalo sušaukti kasmet per 4 

mėnesius nuo finansinių metų pabaigos. 

39. Visuotinio dalininkų susirinkimo sušaukimo iniciatyvos teisę turi dalininkai, turintys ne 

mažiau kaip 1/10 visų balsų. 

40. Visuotinis dalininkų susirinkimas šaukiamas Įstaigos vadovo sprendimu per 10 dienų nuo 

paraiškos dėl visuotinio dalininkų susirinkimo gavimo dienos. Visuotinis dalininkų susirinkimas gali būti šaukiamas dalininkų, turinčių daugiau kaip ½ visų balsų, sprendimu, jei susirinkimo sušaukimo iniciatoriai negavo teigiamo Įstaigos vadovo sprendimo dėl visuotinio akcininkų susirinkimo sušaukimo per 10 dienų. 

41. Pakartotinis dalininkų susirinkimas šaukiamas ne anksčiau kaip praėjus 5 dienoms ir ne 

vėliau kaip praėjus 30 dienų nuo neįvykusio visuotinio dalininkų susirinkimo dienos. 

42. Visuotinis dalininkų susirinkimas gali būti šaukiamas teismo sprendimu, jeigu:

42.1. susirinkimas nebuvo sušauktas per 4 mėnesius nuo finansinių metų pabaigos ir dėl to į 

teismą kreipėsi bent vienas Įstaigos dalininkas;

42.2. į teismą kreipėsi visuotinio dalininkų susirinkimo iniciatoriai, kad Įstaigos vadovas 

nesušaukė visuotinio dalininkų susirinkimo.

43. Neeilinis visuotinis dalininkų susirinkimas turi būti sušauktas, jeigu: 

43.1. atsistatydina ar negali toliau eiti pareigų visuotinio dalininkų susirinkimo išrinktas Įstaigos 

vadovas;

43.2. to reikalauja iniciatyvos teisę turintys dalininkai arba Įstaigos vadovas;

43.3. to reikia pagal kitus įstatymus. 

44. Visuotinio dalininkų susirinkimo sušaukimo iniciatoriai Įstaigos vadovui pateikia paraišką, 

kurioje nurodomos susirinkimo sušaukimo priežastys ir tikslai, siūlomų nutarimų projektai, pasiūlymai dėl susirinkimo datos ir vietos. Jeigu Įstaigos vadovas nesusitaria su susirinkimo iniciatoriais išspręsti susirinkimui siūlomų klausimų kitais būdais, jis privalo per 40 dienų nuo paraiškos gavimo sušaukti visuotinį dalininkų susirinkimą. 

45. Visuotinio dalininkų susirinkimo vieta turi būti savivaldybės teritorijoje, kurioje yra Įstaigos 

buveinė. 

VI. VIDUOTINIO DALININKŲ SUSIRINKIMO KVORUMAS IR NUTARIMŲ PRIĖMIMAS

46. Visuotinis dalininkų susirinkimas gali priimti nutarimus, kai jame dalyvauja dalininkai, 

kuriems priklausančios dalys suteikia daugiau kaip ½ visų balsų. Nustačius, kad kvorumas yra, laikoma, kad kvorumas yra viso susirinkimo metu. Jei kvorumo nėra, per 15 dienų turi būti sušauktas pakartotinis susirinkimas, kuris turi teisę priimti nutarimus pagal darbotvarkę, nesvarbu, kiek dalininkų susirinktų.

47. Dalininkas, turintis balsavimo teisę, susipažinęs su darbotvarke nei nutarimų projektais, gali 

iš anksto, užpildydamas bendrąjį balsavimo biuletenį, pranešti visuotiniam dalininkų susirinkimui savo valią „už“ ar „prieš“ atskirai dėl kiekvieno nutarimo. Išankstinis balsavimas biuleteniu įskaitomas į susirinkimo kvorumą ir balsavimo rezultatus. Pakartotiniuose susirinkimuose galioja neįvykusių susirinkimų bendrieji balsavimo biuleteniai. Dalininkas už nutarimą, dėl kurio iš anksto pareiškė savo valią raštu, neturi teisės balsuoti pačiame visuotiniame dalininkų susirinkime.

48. Balsavimas visuotiniame dalininkų susirinkime yra atviras. Dėl klausimų, dėl kurių nors 

vienas dalininkas pageidauja slapto balsavimo ir jeigu tam pritaria ne mažiau kaip 1/10 balsų visuotiniame dalininkų susirinkime turintys dalininkai, slaptas balsavimas yra privalomas visiems dalininkams. 

49. Visuotinio dalininkų susirinkimo nutarimai priimami paprasta dalyvaujančių susirinkime 

dalininkų balsų dauguma, išskyrus atvejus, kada sprendimus priimti reikia 2/3 susirinkime dalyvaujančių balsų daugumos.

50. Dalininkui, pageidaujant balsuoti iš anksto, Įstaiga išankstiniam balsavimui turi parengti 

bendruosius balsavimo biuletenius.

51.  Visuotinio dalininkų susirinkimo nutarimas pripažįstamas negaliojančiu teismine tvarka. 

Visuotinio akcininkų susirinkimo nutarimas gali būti apskųstas teismui ne vėliau kaip per 30 dienų nuo dienos, kai asmuo sužinojo arba turėjo sužinoti apie jo priėmimą. 

VII. ĮSTAIGOS VADOVAS

52. Įstaigos vadovas:

52.1. organizuoja Įstaigos veiklą ir veikia Įstaigos vardu santykiuose su kitais asmenimis, 

sudaro ir nutraukia darbo sutartis su Įstaigos darbuotojais, išduoda ir atšaukia prokūrą, po įstaigos įsteigimo patvirtina steigiamos įstaigos vardu ir dėl jos interesų sudarytus sandorius;

52.2. atsako už finansinės atskaitomybės sudarymą, visuotinio dalininkų susirinkimo sušaukimą, 

duomenų ir dokumentų pateikimą juridinių asmenų registrui, pranešimą dalininkams apie įvykius, turinčius esminės reikšmės Įstaigos veiklai, Įstaigos dalininkų registravimą, informacijos apie Įstaigos veiklą pateikimą visuomenei, viešos informacijos paskelbimą, kitus veiksmus, kurie yra vadovui numatyti teisės aktuose bei Įstaigos įstatuose. 

53. Visuotinio dalininkų susirinkimo įgaliotas asmuo Įstaigos vardu sudaro darbo sutartį su 

Įstaigos vadovu ir ją nutraukia. Su Įstaigos vadovu gali būti sudaryta jo visiškos materialinės atsakomybės sutartis. Darbo ginčai tarp Įstaigos vadovo ir Įstaigos nagrinėjami teisme. 

54. Įstaigos vadovą skiria bei atleidžia iš pareigų, nustato atlyginimą, skatina ir skiria 

nuobaudas, tvirtina pareiginius nuostatus visuotinis dalininkų susirinkimas. Įstaigos vadovui parinkti gali būti organizuojamas konkursas. Apie įstaigos  vadovo išrinkimą ar atšaukimą visuotinio dalininkų susirinkimo įgaliotas asmuo ne vėliau kaip per 5 darbo dienas privalo pranešti juridinių asmenų registrui. 

55. Įstaigos vadovu gali būti veiksnus fizinis asmuo. Įstaigos vadovu negali būti skiriamas 

asmuo, kuris pagal Lietuvos Respublikos įstatymus neturi teisės eiti tokių pareigų. 

VIII. SPRENDIMŲ DĖL ĮSTAIGOS FILIALŲ IR ATSTOVYBIŲ STEIGIMO BEI JŲ VEIKLOS NUTRAUKIMO PRIĖMIMO TVARKA

56. Įstaigos vadovas priima nutarimą steigti Įstaigos filialą ar atstovybę arba nutraukti filialo ar 

atstovybės veiklą, priimti į darbą ir atleisti jų vadovus, sudaryti ir nutraukti su jais darbo sutartis, skatinti juos ir skirti nuobaudas. 

57. Įstaiga atsako už filialo ar atstovybės prievoles savo turtu. 

58. Bendrovės filialas ar atstovybė nėra juridiniai asmenys. 

IX. DOKUMENTŲ IR INFORMACIJOS PATEIKIMO BEI PRANEŠIMŲ SKELBIMŲ TVARKA
59. Įstaiga privalo pateikti informaciją dalininkams bei skelbti pranešimus, laikydamasi 

įstatuose nustatytos tvarkos.

60. Dalininkui raštu pareikalavus, Įstaiga ne vėliau kaip per 7 dienas privalo sudaryti galimybę 

dalininkui susipažinti ir (ar) pateikti kopijas dokumentų: įstatų, metinės finansinės atskaitomybės ataskaitų, veiklos ataskaitų, visuotinių dalininkų susirinkimų protokolų ar kitų dokumentų, kuriais įforminti sprendimai, sąrašus, kitų Įstaigos dokumentų, kurie pagal įstatymą yra vieši, jei šiuose dokumentuose nėra gamybinės, komercinės paslapties. Dalininkas ar jų grupė, turinti daugiau kaip ½ dalių, pateikę Įstaigai jos nustatytos formos rašytinį įsipareigojimą neatskleisti komercinės, gamybinės paslapties turi teisę susipažinti su visais Įstaigos dokumentais. 

      61. Ginčus dėl dalininko teisės į informaciją sprendžia teismas. 

61. Dalininkų sąraše turi būti nurodyti jų vardai, pavardės, juridinių asmenų pavadinimai, 

priklausančių dalių skaičius, adresai korespondencijai. 

62. Pranešimą apie visuotinio dalininkų susirinkimo sušaukimą Įstaigos vadovas privalo 

paskelbti dienraštyje arba kiekvienam dalininkui įteikti pasirašytinai ar išsiųsti registruotu laišku likus ne mažiau kaip 30 dienų iki susirinkimo dienos. Visuotinis dalininkų susirinkimas gali būti šaukiamas nesilaikant šių terminų, jeigu visi balsavimo teisę turintys dalininkai arba jų įgalioti atstovai su tuo raštiškai sutinka. Apie dokumentus, įrodančius, kad dalininkams buvo pranešta, jog šaukiamas visuotinis dalininkų susirinkimas, Įstaigos vadovas privalo informuoti dalininkus susirinkimo pradžioje. Šie dokumentai turi būti pridėti prie visuotinio dalininkų susirinkimo protokolo. 

63. Jeigu šaukiamas pakartotinis susirinkimas, dalininkams turi būti pranešta šio straipsnio 9.5 

punkte nustatyta tvarka. Šiuo atveju turi būti pranešta likus ne mažiau kaip 5 dienoms iki šio susirinkimo. 

64. Pranešime apie visuotinio dalininkų susirinkimo sušaukimą turi būti nurodyta:

64.1. Įstaigos pavadinimas ir buveinės adresas;

64.2. susirinkimo data, laikas ir vieta;

64.3. susirinkimo darbotvarkė;

64.4. Įstaigos valdymo organas ar institucija, priėmusi sprendimą sušaukti visuotinį dalininkų 

susirinkimą ir neeilinio visuotinio dalininkų susirinkimo iniciatoriai.

65. Jei pranešime nurodyta darbotvarkė buvo pakeista, apie jos pakeitimus Įstaigos vadovas 

privalo pranešti 9.5 punkte nurodytais būdais ne vėliau kaip likus 10 dienų iki visuotinio akcininkų susirinkimo. 

66. Iki visuotinio dalininkų susirinkimo likus ne mažiau kaip 10 dienų, dalininkams turi būti 

sudaryta galimybė susipažinti su Įstaigos turimais dokumentais, susijusiais su susirinkimo darbotvarke, įskaitant ir nutarimų projektus. Jeigu dalininkas raštu pageidauja, įstaigos vadovas ne vėliau kaip per 3 dienas nuo raštiško prašymo gavimo visus susirinkimo nutarimų projektus įteikia dalininkui pasirašytinai. Prie nutarimų projektų turi būti nurodyta, kieno iniciatyva jie yra įtraukti. Jei nutarimo projekto iniciatorius pateikė nutarimo projekto paaiškinimus, šie turi būti pridėti prie nutarimo projekto. 

67. Dalių pardavimo ar kitokio perleidimo atveju informavimo būdas nurodytas 20 punkte. 

68. Apie nutarimą reorganizuoti arba pertvarkyti Įstaigą, vadovas turi viešai paskelbti 

dienraštyje tris kartus ne mažesniais kaip 30 dienų intervalais arba ne vėliau kaip likus 30 dienų iki visuotinio dalininkų susirinkimo dėl reorganizavimo, viešai paskelbti dienraštyje vieną kartą ir pranešti visiems kreditoriams raštu. Ne vėliau kaip 30 dienų iki reorganizavimo sprendimo, kiekvienam dalininkui ir kreditoriui turi būti suteikta galimybė susipažinti su reorganizavimo dokumentais. 

69. Apie Įstaigos likvidavimą likvidatorius turi pranešti 68 punkte nurodyta tvarka.

70. Apie galimybę visuomenei susipažinti su įstaigos informacija apie jos veiklą turi būti viešai 

paskelbta per vieną savaitę nuo eilinio visuotinio dalininkų susirinkimo dienos. Eilinio visuotinio dalininkų susirinkimo nustatyta informacija turi būti prieinama visuomenės viešam susipažinimui. 

71. Įstaiga viešus pranešimus skelbia dienraštyje „Šiaulių kraštas“. 

